L 283/62 Den Europæiske Unions Tidende 30.10.2009 RETSAKTER VEDTAGET I HENHOLD TIL AFSNIT VI I EU-TRAKTATEN RÅDETS AFGØRELSE 2009/796/RIA af 4. juni 2009 om ændring af afgørelse 2002/956/RIA om oprettelse af et europæisk netværk til beskyttelse af fremtrædende personer RÅDET FOR DEN EUROPÆISKE UNION HAR — under henvisning til traktaten om Den Europæiske Union, særlig artikel 30, stk. 1, litra a) og c), og artikel 34, stk. 2, litra c), under henvisning til initiativ fra Kongeriget Nederlandene ()), under henvisning til udtalelse fra Europa-Parlamentet (?), og ud fra følgende betragtninger: (1) Muligheden for overfald på og attentater mod fremtræ- dende personer, uanset om de handler i embeds medfør eller ej, kan ikke udelukkes. Beskyttelse af fremtrædende personer er den modtagende medlemsstats ansvar. Den modtagende medlemsstats beskyttelsesforanstaltninger er udelukkende baseret på dennes gældende retsforskrifter og relevante internatio- nale aftaler. Det europæiske netværk til beskyttelse af fremtrædende personer, der blev oprettet i 2002, bør bidrage til at yde beskyttelse som en formel kanal for kommunikation og konsultation mellem nationale myndigheder. Det skønnes derfor nødvendigt at ændre Rådets afgørelse 2002/956/RIA af 28. november 2002 om oprettelse af et europæisk netværk til beskyttelse af fremtrædende personer (?), så det også vil kunne anvendes på personer, der ikke handler i embeds medfør, og som skønnes at være truet på grund af deres bidrag til eller indflydelse på den offentlige debat — TRUFFET FØLGENDE AFGØRELSE: Artikel 1 I afgørelse 2002/956/RIA foretages følgende ændringer: 1) Artikel 2 affattes således: »Artikel 2 I denne afgørelse forstås ved »fremtrædende person« enhver person, uanset om vedkommende handler i embeds medfør eller ej, som er omfattet af beskyttelsesforanstaltninger i henhold til en medlemsstats nationale ret eller i henhold til en international eller overstatslig organisations eller insti- tutions regler.« Følgende litra tilføjes i artikel 4: »f) at fremme kontakter vedrørende anvendelsen af beskyt- telse, når beskyttelsen af fremtrædende personer skal sikres i to eller flere medlemsstater, mellem de relevante myndigheder i de medlemsstater, der er ansvarlige for at yde beskyttelse, enten gennem kontaktpunkterne eller ved hjælp af direkte kontakter mellem de ansvarlige myndig- heder, som meddelt af kontaktpunkterne«. Artikel 2 Denne afgørelse har virkning fra tyvendedagen efter offentlig- gørelsen i Den Europæiske Unions Tidende. Udfærdiget i Luxembourg, den 4. juni 2009. På Rådets vegne M. PECINA Formand ()) EUT C 330 af 30.12.2008, s. 2. (?) Europa-Parlamentets udtalelse af 22.4.2009 (endnu ikke offentlig- gjort i EUT). () EFT L 333 af 10.12.2002, s. 1.